laion/Wikipedia-Exotic huggingface dataset:
וולוו PV 60

וולוו PV 60 (בשוודית: Volvo PV 60) היא מכונית סלון מתוצרת יצרנית הרכב השוודית וולוו אשר יוצרה בין השנים 1946–1950 בשוודיה. 4 דלתות - סלון. מספר נוסעים: 5-6. מנוע קדמי. סוג הנעה: הנעה אחורית. מנוע קירור מים. מנוע בנזין. מערכת חשמל - 6 וולט. קיבולת מכל דלק - 50 ליטר. רדיוס סיבוב - 4.10 מטר. בסך הכל יוצרו 3,506 יחידות של דגם 4 דלתות סלון. סדאן - "וולוו PV 60" קבריולה, 2 דלתות - "וולוו PV 61". סטיישן - "וולוו PV 61" מסחרית "וולוו PV 61". "וולוו PV 60" "וולוו PV 60", שנת 1946 "וולוו PV 60", שנת 1946 "וולוו PV 60" - מבט למושבים האחורים "וולוו PV 60" "וולוו PV 60", שנת 1946 "וולוו PV 60" - מבט לתא הנהג ולוח מחוונים "וולוו PV 61" - קבריולט "וולוו PV 61" - קבריולט לוגו "וולוו" על מכסה המנוע הקדמי וולוו וולוו PV650 וולוו PV 36 וולוו PV51 מדיה וקבצים בנושא וולוו PV 60 בוויקישיתוף וולוו PV 60, סרטון באתר יוטיוב וולוו PV 60, סרטון באתר יוטיוב "וולוו PV 60" - מפרט carfolio.com/specifications "וולוו PV 60" car.info/en-se/volvo/pv60 "וולוו PV 60" - היסטוריה volvoclub.org.uk/history/pv60 "וולוו PV 61" מסחרית media.volvocars.com/us/en-us/media/photos/5504/volvo-pv-61
אלווין ויליאמס

אלווין ליאון ויליאמס (באנגלית: Alvin Leon Williams; נולד ב-6 באוגוסט 1974) הוא כדורסלן עבר אמריקאי, אשר שיחק בליגת ה-NBA בין השנים 1997–2007. ממוצעיו הכוללים לאורך הקריירה הם 9.0 נקודות, 2.5 ריבאונדים ו-4.1 אסיסטים למשחק. ויליאמס נולד בפילדלפיה שבפנסילבניה, ובין השנים 1993–1997 למד באוניברסיטת וילאנובה אשר בפרברי פילדלפיה. בעונתו הרביעית והאחרונה בקבוצת הכדורסל של האוניברסיטה, 1996/1997, רשם ממוצעים של 17.1 נקודות, 5.0 ריבאונדים ו-3.8 אסיסטים למשחק. בדראפט ה-NBA‏ 1997 נלקח ויליאמס על ידי פורטלנד טרייל בלייזרס בבחירה ה-47. לאחר 41 משחקים בפורטלנד הועבר ויליאמס לטורונטו ראפטורס, במסגרת טרייד אשר שלח לטרייל בלייזרס את כוכב הראפטורס, דיימון סטודמאייר. במהלך עונתו הרביעית עם הראפטורס, 2000/2001, תפס את תפקיד הרכז הפותח של הקבוצה וסייע לה להעפיל לסיבוב השני של הפלייאוף, לראשונה בתולדות המועדון. לאורך הפלייאוף קלע ויליאמס 13.8 נקודות בממוצע למשחק, הנתון השלישי בגובהו בקבוצה (אחרי וינס קרטר ואנטוניו דייוויס). בסיום אותה עונה חתם על הארכת חוזה בטורונטו ל-6 שנים נוספות עבור כ-40 מיליון דולר. בשתי העונות הבאות המשיך להציג יכולת גבוהה כרכז הפותח של הראפטורס, עם ממוצעים של 12.5 נקודות ו-5.5 אסיסטים למשחק. בפברואר 2004, לאחר כ-6 עונות בטורונטו, נפצע ויליאמס בברכו הימנית ונאלץ לעבור ניתוח ארתרוסקופיה אשר למעשה הביא לסיום קריירת המשחק שלו; עד סיום עונת 2004/2005 לא שיחק ויליאמס כלל, ובשתי העונות הבאות שותף ב-3 משחקים בסך הכול – אחד עם הראפטורס ושניים כשחקן לוס אנג'לס קליפרס. לקראת עונת 2009/2010 מונה ויליאמס לעוזרו של מאמן טורונטו ראפטורס, ג'יי טריאנו. לאחר שנתיים בתפקיד עבר לשמש כסקאוט של הקבוצה, ובסיום עונת 2012/2013 פוטר ועזב את המועדון. בעונת 2016/2017 שימש כעוזר מאמן בפילדלפיה 76', תחת ברט בראון. מדיה וקבצים בנושא אלווין ויליאמס בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של ויליאמס, באתר basketball-reference.com סטטיסטיקות המכללות של ויליאמס, באתר sports-reference.com רשימת הנבחרים בדראפט 1997, באתר basketball-reference.com Alvin Williams, Toughness Coach, באתר bleacherreport.com,‏ 9 באוקטובר 2009 ויליאמס מפוטר מתפקיד הסקאוט בטורונטו, באתר thestar.com,‏ 17 ביוני 2013 פילדלפיה מציגה את צוות האימון לעונת 2016/2017, באתר הקבוצה, 4 באוגוסט 2016
גומצן שחור ראש

גומצן שחור ראש (שם מדעי: Lachesis melanocephala) הוא מין של נחש ארסי ממשפחת הצפעיים הקרוב לגומצן הענק ובעיקר למין גומצן מרכז אמריקאי והוא שוכן כמותו ביערות הגשם הטרופיים של קוסטה ריקה. נחש זה הוא מהגדולים שבנחשים הארסיים ביבשת. גומצן זה מגיע לאורך 1.9-2 מטר ולעיתים גם לאורך 2.3 ואף 2.4 מטרים. צבע הנחש קרם-אפרפר עם רצועות חומות כהות עד שחורות מעליו וכיפת הראש שחורה כולה, מה שהקנה לו את שמו המדעי - "melanocephala" - "שחור". תפוצת הנחש לא מוגדרת בגבולות ברורים אך הוא נמצא ברחבי קוסטה ריקה, בעיקר במערבה לצד חופי האוקיינוס השקט וגם בדרום העיר פונטרנס. ייתכן שהוא נפוץ גם במערב פנמה. הנחש שוכן ביערות גשם עד לגובה 1,500 מ' ומצוי על קרקעית היער, מכוסה בפסולת עלים רוב זמנו. נחש ארסי זה יוצא בלילה והוא צד ממארב יונקים קטנים כמו עכברים וחולדות, זוחלים אחרים לרבות נחשים ודו-חיים. הארס הקטלני שלו יכול להרוג טרף תוך כמה דקות ומסוכן גם לאנשים, אך ההתקפות שלו די נדירות. מדיה וקבצים בנושא גומצן שחור ראש בוויקישיתוף גומצן שחור ראש, באתר ITIS (באנגלית) גומצן שחור ראש, באתר NCBI (באנגלית) גומצן שחור ראש, באתר Animal Diversity Web (באנגלית) גומצן שחור ראש, באתר האנציקלופדיה של החיים (באנגלית) גומצן שחור ראש, באתר GBIF (באנגלית) גומצן שחור ראש באתר הרשימה האדומה של IUCN
כפר אמנים

כפר אמנים, הוא כפר או יישוב, שיש בו קהילת אמנים דומיננטית המשפיעה על אופיו של היישוב, ומושכת מבקרים ל"מרכז המבקרים" המציג יצירות אומנות רבות. האמנים, על מגוון תחומיהם, מתפרנסים בדרך כלל מעבודה זו, ומגורים בקהילה משותפת גם מפרים את האמנים זה על ידי זה, וגם מאפשרים מסחר פורה יותר ומשיכת תיירים ומבקרים. פרק זה לוקה בחסר. אנא תרמו לוויקיפדיה והשלימו אותו. קריית האמנים בצפת עין הוד קציר בת עין צוקים אניעם תקוע שא-נור (עד ההתנתקות) פרק זה לוקה בחסר. אנא תרמו לוויקיפדיה והשלימו אותו. צאלה קוטלר, ‏סטודיו משלהם: G במסע בין כפרי האמנים בישראל, באתר גלובס, 6 במאי 2017 כפר אמנים תקוע
התקליט חיפה

התקליט חיפה היא חברת תקליטים שנוסדה בחיפה בשנת 1961 על ידי דב זעירא (אביו של ניצן זעירא) ואסתר קובלסקי על בסיס חנות תקליטים ברחוב הרצל 11 בעיר. בקטלוג החברה נמנים כ-150 אלבומים של אמנים כלהקת הגבעטרון, אריאל זילבר, אריק לביא, יוסי בנאי, אילן ואילנית, בועז שרעבי, אפי נצר, דורי בן זאב, ציפי שביט, דורון מזר, אבי טולדנו והזמרת גילה אדרי, שהייתה אמורה להיות "זמרת הבית" של החברה. כן הפיצה החברה בישראל את תקליטיהם של אלטון ג'ון, בובי דארין, קט סטיבנס, פטולה קלארק, שארל אזנבור, דלידה ואמנים בינלאומיים אחרים, הדפיסה תקליטי מוזיקה קלאסית מוזלים ותקליטי ילדים. בשנת 1972 רכשה "התקליט" את קטלוג חברת מקולית, שבה הקליטו רבים מכוכבי הזמר של שנות החמישים כלילית נגר, ג'ו עמר, שמשון בר-נוי, מרים אביגל, הדסה סיגלוב, בצלאל יונגרייז, ישראל יצחקי, ריקה זראי ועוד. החברה השתדלה תמיד לייצר ולשווק במחירים שווים לכל נפש, אך בלי לפגום בחותם האיכות, למשל על ידי רכישת זכויות מחברות קטנות ועלומות, הדפסת עטיפות זולה במיוחד והעסקת מספר זעום של עובדים. בשנות השבעים והשמונים הפעילה החברה, נוסף לחנות החיפאית, את החנות "בזאר התקליט" ברחוב בן-יהודה 17 בתל אביב, בה נמכרו תקליטים מוזלים שונים. החברה מפיצה תקליטים ישנים תחת המותג הנוסטלגי "כמו פעם" ובערוץ יוטיוב. סרטונים בערוץ של התקליט חיפה, באתר יוטיוב "כמו פעם" על חברת התקליט (אורכב 21.09.2019 בארכיון Wayback Machine) זאב רב-נוף, מה בדבר התקליט הזול?, דבר, 10 ביוני 1971 - המשך הכתבה, דבר, 10 ביוני 1971 זאב רב-נוף, משנה סגנון משנה מזל?, דבר, 31 ביולי 1972 מאיר הראובני, למי שורקים התקליטים?, למרחב, 10 בדצמבר 1964 זה מסתובב - סיפור חיפאי
מקולית

מָקוֹלית הייתה חברת תקליטים ישראלית שפעלה בין ספטמבר 1950 לנובמבר 1970. החברה הוקמה על ידי שלמה ("סְלים") פיינטוך עם האחים שמעון ודניאל אנטוניר. ב-1959 כתובתה היה גבעת הרצל 117 תל אביב ובסגירת החברה ישבה ברחוב המנור 15 תל אביב. החברה החזיקה באולפן הקלטות וייצרה את תקליטיה. בתחילת דרכה של התקליט חיפה יצרה מקולית גם תקליטים עבורה בלייבל "השועל השורק" (1964–1965). בין היתר הקליטו בחברה כמה מכוכבי הזמר של התקופה, בהם לילית נגר, ג'ו עמר, שמשון בר-נוי, אהובה צדוק, מרים אביגל, רומן שרון, אברהם פררה, שולמית לבנת, הדסה סיגלוב, בצלאל יונגרייז, ישראל יצחקי, ריקה זראי ועוד. כל הקלטות החברה וזכויות היוצרים נרכשו ב-1972 על ידי חברת התקליט חיפה של דב זעירא (אביו של ניצן זעירא). בתחילת שנות ה-50 של המאה ה-20 הקליטה הזמרת אהובה צדוק את השיר הידוע 'הודי חמודי' בחברת "מקולית". מספרו הסידורי של השיר הוא תקליטון 615. הליווי בפסנתר הוא פחות וירטואוזי מאשר בעיבוד נחום נרדי, ושם הפסנתרן אינו ידוע. סרטונים בערוץ של מקולית, באתר יוטיוב הודי חמודי, באתר זֶמֶרֶשֶׁת, ‏2022 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
גומצן (פרוטובות'רופס)

גומצן (שם מדעי: Protobothrops; משמעות השם: "קרוב לבות'רופס") הוא סוג של נחשים ארסיים בני תת-המשפחה צפעוני גומה הקרובים לסוג טרימרסורוס ובעבר נכללו בסוגו, עד ל-1983. בני הסוג חיים בטבע ביערות גשם ויערות אחרים במזרח אסיה, לעיתים צפונה יותר מבני הסוג טרימרסורוס. בדומה לשאר הגומצנים הם בעלי גומות חישה גדולות בצידי עיניהם, איתם הם חשים בבעלי חיים בעלי דם חם, מהם הם ניזונים. דוגמאות הרצועות שלהם משתלבות על רקע העלים והצמחייה של קרקע היער כך שהם יכולים לארוב לטרף בסבלנות עד שהוא במרחק הכשה. Protobothrops cornutus Protobothrops dabieshanensis Protobothrops elegans גומצן האבו (Protobothrops flavoviridis) Protobothrops himalayanus Protobothrops jerdonii Protobothrops kaulbacki גומצן מנגשן (Protobothrops mangshanensis) Protobothrops maolanensis גומצן האבו טאיווני (Protobothrops mucrosquamatus) Protobothrops sieversorum Protobothrops tokarensis Protobothrops trungkhanhensis Protobothrops xiangchengensis מדיה וקבצים בנושא גומצן בוויקישיתוף גומצן, באתר ITIS (באנגלית) גומצן, באתר NCBI (באנגלית) גומצן, באתר Animal Diversity Web (באנגלית) גומצן, באתר האנציקלופדיה של החיים (באנגלית) גומצן, באתר GBIF (באנגלית)
יונאס האפסטרם

יונאס האפסטרם (בשוודית: Jonas Hafström; נולד ב-27 בפברואר 1948) הוא דיפלומט שוודי. כיהן כשגריר שוודיה בארצות הברית. האפסטרם נולד בסטוקהולם. ב-1974 סיים ללמוד באוניברסיטת לונד; במשך תקופה מסוימת שימש כיושב ראש גוף הסטודנטים של האוניברסיטה. ב-1979 החל לעבוד במשרדים של משרד החוץ השוודי בבירה, ולאחר מכן היה מזכיר העיתונות של שר המשפטים השוודי. מ-1984 ועד 1987 עבד בשגרירות שוודיה בוושינגטון הבירה. מ-1987 ועד 1991 היה מזכיר העיתונות והיועץ לענייני חוץ של יושב ראש המפלגה השמרנית קארל בילדט, לאחר שהתמנה בילדט לראש הממשלה, המשיך האפסטרם לשמש באותו תפקיד. ב-2004 מונה לשגריר בתאילנד, בקמבודיה, בלאוס ובמיאנמר. ב-2007 החל לשמש כשגריר שוודיה בארצות הברית. ב-2008 זכה במדליה מטעם קרל השישה עשר גוסטב, מלך שוודיה. מדיה וקבצים בנושא יונאס האפסטרם בוויקישיתוף פרופיל באתר AllGov
קורסק (פירושונים)

האם התכוונתם ל... קורסק – עיר ברוסיה מחוז קורסק – מחוז ברוסיה קרב קורסק – קרב השריון שהתקיים במלחמת העולם השנייה בין צבאות גרמניה וברית המועצות. טביעת הצוללת הרוסית קורסק – טביעת צוללת גרעינית רוסית ב-12 באוגוסט 2000
מא דואנבין

הרפובליקה העממית של סין זהו שם סיני; שם המשפחה הוא מא. מא דואנבין (במנדרינית: 马端斌; נולד ב-28 במרץ 1990) הוא ג'ודוקא סיני אשר מתחרה בקטגוריית המשקל עד 66 ק"ג. הוא התחרה באולימפיאדת ריו דה ז'ניירו 2016 והודח בשלב שמינית הגמר לאחר שניצח את אנאס חוסיין מג'יבוטי והפסיד למסאשי אבינומה היפני. מקור: תחרויות מהסבב העולמי (מאסטרס, גראנד סלאם, גראנד פרי): גראנד פרי צ'ינגדאו 2013: מדליית ארד גראנד פרי צ'ינגדאו 2014: מדליית ארד גראנד פרי טשקנט 2015: מדליית כסף מא דואנבין, באתר olympedia.org מא דואנבין, באתר איגוד הג'ודו העולמי מא דואנבין, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. ערך זה הוא קצרמר בנושא ספורטאים. אתם מוזמנים לתרום לוויקיפדיה ולהרחיב אותו.
שפיפון פרסי

שפיפון פרסי (שם מדעי: Pseudocerastes persicus) הוא מין של נחש ארסי ממשפחת הצפעיים ותת-משפחת הצפעונים המצוי ברחבי דרום אסיה והמזרח התיכון באזורים מדבריים. בעבר היה המין היחידי בסוג שפיפון. השפיפון הפרסי מגיע לאורך 40-70 ס"מ עם שיא של 108 ס"מ, קטן יחסית למשפחתו והוא בעל צבעי הסוואה המתאימים לרקע הסלעים והחולות בהם חי. לנחש חרטום קצר ורחב, עיניים צהובות בולטות ומעין "קרניים" קטנות מעל העיניים. הלסתות והלחיים רחבות. הקשקשים אפורים-בהירים עם רצועות חומות בהירות לאורך הגב. הוא מצוי באזורי מדבר ובתה ברחבי איראן (ומכאן שמו), פקיסטן, אוזבקיסטן, אזרבייג'ן, מזרח טורקיה ודרומה לדרום סוריה, צפון-מערב עיראק, עומאן, סעודיה, ירדן ואולי בישראל ובסיני. השפיפון נע רוב זמנו קבור בחולות או שהוא נע בצורה עקלתונית, באופן בו רק חלק אחד מגופו מצוי על הקרקע החמה ושאר הגוף מתפתל מעלה. הנחש יוצא בשעות הערב לאכול. השפיפון ניזון ממיני מכרסמים, עופות מדבר וזוחלים שונים אותם הוא הורג בארס החזק שלו. אם הוא יופתע, הוא ינוע לאט הרחק מהסכנה אך אם זה לא יעזור הוא יכיש. הארס יכול לגרום לדימומים פנימיים ולעיתים למוות, אם כי נוגדן יכול לעצור את פעילות הארס בזמן. מדיה וקבצים בנושא שפיפון פרסי בוויקישיתוף שפיפון פרסי, באתר ITIS (באנגלית) שפיפון פרסי, באתר NCBI (באנגלית) שפיפון פרסי, באתר Animal Diversity Web (באנגלית) שפיפון פרסי, בבסיס הנתונים ARKive (באנגלית) שפיפון פרסי, באתר האנציקלופדיה של החיים (באנגלית) שפיפון פרסי, באתר GBIF (באנגלית) שפיפון פרסי באתר הרשימה האדומה של IUCN
מוריס פיטרסון

מוריס ראסל פיטרסון הבן (באנגלית: .Morris Russell Peterson Jr; נולד ב-26 באוגוסט 1977) הוא כדורסלן עבר אמריקאי, אשר שיחק בליגת ה-NBA בין השנים 2000–2011. ממוצעיו הכוללים לאורך הקריירה הם 10.7 נקודות, 3.5 ריבאונדים ו-1.5 אסיסטים למשחק. פיטרסון נולד בעיר פלינט שבמישיגן, ובשנת 1995 החל ללמוד באוניברסיטת המדינה של מישיגן. בעונת 1998/1999 הוביל את קבוצת הכדורסל של האוניברסיטה לפיינל פור טורניר אליפות המכללות, אליו העפילה לראשונה מזה 20 שנה, כשהוליך את קלעיה עם 13.6 נקודות בממוצע למשחק. במשחק חצי הגמר הפסידה מישיגן מול אוניברסיטת דיוק, בתוצאה 62–68. בעונת 1999/2000 קלע פיטרסון 16.8 נקודות למשחק, זכה בתואר שחקן העונה של "מחוז Big Ten" והצעיד את קבוצתו לזכייתה השנייה אי פעם בטורניר אליפות המכללות. פיטרסון הוביל את קלעי קבוצתו בכל ארבעת המשחקים האחרונים של העונה, כולל תצוגה של 21 נקודות במשחק הגמר מול אוניברסיטת פלורידה. בדראפט ה-NBA‏ 2000 נלקח פיטרסון בבחירה ה-21, על ידי טורונטו ראפטורס. כבר במהלך עונת הרוקי קיבע את מעמדו כשחקן חמישייה קבוע, ובסיומה נבחר לחמישיית הרוקיז של העונה לאחר שקלע 9.3 נקודות בממוצע למשחק. ב-6 העונות הבאות היה אחד השחקנים המובילים של הראפטורס, ואחד מקלעי השלשות הבולטים ב-NBA, עם ממוצעים של 12.4 נקודות ו-1.6 שלשות למשחק. אחד הרגעים הזכורים ביותר מהקריירה של פיטרסון הגיע במשחק מול וושינגטון ויזארדס ב-30 במרץ 2007; כאשר קבוצתו ביתרון 109–106, עם כ-3 שניות לסיום המשחק, תפס שחקן הוויזארדס מייקל ראפין את הכדור וזרק אותו באוויר, בניסיון לבזבז את הזמן שנותר עד לסיום המשחק. לרוע מזלו, פיטרסון תפס את הכדור כשנייה אחת לסיום, וקלע שלשה אשר שלחה את המשחק להארכה. בסופו של דבר ניצחה טורונטו בתוצאה 123–118. בעת עזיבתו את הראפטורס בשנת 2007, הוביל פיטרסון את שחקני המועדון במספר משחקים (542) ובמספר שלשות (801) בקבוצה, וניצב במקום השני בנקודות (6,498), אחרי וינס קרטר. לקראת עונת 2007/2008 חתם פיטרסון על חוזה ל-4 עונות בניו אורלינס הורנטס, עבור כ-23 מיליון דולר. בשלוש עונותיו בניו אורלינס פתח ב-124 מתוך 165 המשחקים בהם שותף, וקלע 6.8 נקודות בממוצע למשחק. ביוני 2010 הועבר בטרייד לאוקלהומה סיטי ת'אנדר, במדיה שיחק ב-4 משחקים בלבד. בפברואר 2011 נשלח בטרייד לשארלוט בובקאטס, ממנה שוחרר כעבור 4 ימים מבלי ששיחק במדיה. מדיה וקבצים בנושא מוריס פיטרסון בוויקישיתוף מוריס פיטרסון, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות ה-NBA של פיטרסון, באתר basketball-reference.com סטטיסטיקות המכללות של פיטרסון, באתר sports-reference.com סטטיסטיקות משחק גמר אליפות המכללות 2000, באתר sports-reference.com רשימת הנבחרים בדראפט 2000, באתר basketball-reference.com פיטרסון שולח את המשחק להארכה, בערוץ היוטיוב של ה-NBA,‏ 2 באפריל 2007 פיטרסון מסכם על חוזה בניו אורלינס, באתר ESPN,‏ 24 ביולי 2007 פיטרסון נשלח בטרייד לת'אנדר, באתר ESPN,‏ 8 ביולי 2010 שארלוט בובקאטס משחררת את פיטרסון, באתר הקבוצה, 28 בפברואר 2011
שפיפון עכבישי

שפיפון עכבישי (שם מדעי: Pseudocerastes urarachnoides) הוא מין של נחש ארסי מהסוג שפיפון שבמשפחת הצפעיים החי במערב איראן. מין זה תואר לראשונה רק בשנת 2006 והוא קיבל את שמו המדעי עקב ציצה בקצה זנבו המזכירה בצורתה עכביש ומשמשת למשיכת טרף. (משמעות השם: "οὐρά" - "זנב", "ἀράχνη" - "עכביש", "οειδής" - "דומה", כלומר: הזנב דמוי-העכביש). שפיפון זה נודע עקב דגימה שהגיעה למוזיאון הטבע בשיקגו ב-1968 כחלק ממשלחת לאיראן. דגימה זו נחקרה ביסודיות והתברר ממנה שמדובר בסוג חדש של שפיפון. הוא אנדמי למערב איראן ומצוי באזורים חצי-מדבריים על קרקעות של חולות וחצץ עם מעט צמחייה. הנחש פעיל בשעות בין הערביים. השפיפון דומה במראהו למין שפיפון פרסי המצוי באזור והוא בעל עיניים צהובות עם זוג "קרניים" קצרות מעליהם, גוף חום-בהיר מוסווה וזנב בעל מעל 15 קשקשים בולטים היוצרים צורת עכביש נפוח. מטרת הזנב היא לפתות עופות קטנים לעברו. חקיינות זו נראית אצל מיני נחשים רבים, בעיקר צעירים, כמו פתן המוות, עכסן עכני, מוקסין המים והנחושת ועוד נחשים אך לאף אחד מהם אין ציצות המזכירות עכביש בזנב, מה שמוכיח שהנחש מתבסס כמעט לגמרי על עופות למזונו. מבדיקת תכולת הקיבה הוסק שהנחש ניזון בעיקר מציפורים. הנחש נראה רק פעמים בודדות ולא ידוע מה מצב שימורו. מדיה וקבצים בנושא שפיפון עכבישי בוויקישיתוף שפיפון עכבישי, באתר ITIS (באנגלית) שפיפון עכבישי, באתר NCBI (באנגלית) שפיפון עכבישי, באתר האנציקלופדיה של החיים (באנגלית) שפיפון עכבישי, באתר GBIF (באנגלית) שפיפון עכבישי באתר הרשימה האדומה של IUCN
יון יוסף סנייביינסון

יון יוסף סְנֲיְיבְּיֵּינְּסוֹן (באיסלנדית: Jón Jósep Snæbjörnsson; נולד ב-1 ביוני 1977) הידוע בשם הבמה יונסי, הוא זמר איסלנדי. ייצג את איסלנד באירוויזיון 2004 ו-2012. סנייביינסון נולד באקוריירי ומגיל צעיר החל להתעניין במוזיקה. ב-1998 הקים עם מספר חברים את להקת "Í Svörtum Fötum", ב-2001 דורגה הלהקה במקום השני בטבלאות באיסלנד, הם הוציאו ארבעה אלבומים ביחד. ב-2003 היה מועמד לפרס סולן השנה בטקס פרסי המוזיקה האיסלנדי, בשנה זו גם גילם את דני זוקו בהפקה האיסלנדית של המחזמר גריז. ב-2004 ייצג את איסלנד באירוויזיון עם השיר "Heaven", וסיים במקום ה-19. ב-2007 השתתף בתחרות לבחירת נציג איסלנד באירוויזיון, אך לא זכה. ב-2012 נבחר בשנית לייצג את המדינה שלו באירוויזיון בדואט "Never Forget" לצד הזמרת גרטה סלומה וסיים במקום ה-20. הוא שר את שיר הנושא של סדרת הילדים "נווה עצלנות". יון יוסף סנייביינסון, במסד הנתונים הקולנועיים IMDb (באנגלית) יון יוסף סנייביינסון, באתר ספוטיפיי יון יוסף סנייביינסון, באתר MusicBrainz (באנגלית) יון יוסף סנייביינסון, באתר דיזר יון יוסף סנייביינסון, באתר Discogs (באנגלית) Jón Jósep Snæbjörnsson, Discogs (באנגלית) ערך זה הוא קצרמר בנושא מוזיקאים ובנושא איסלנדים. אתם מוזמנים לתרום לוויקיפדיה ולהרחיב אותו.
יוסף צוברי

הרב יוסף צוברי (בכתיב המקורי: צבירי; חג השבועות ה'תרע"ו, צנעא – ב' באב ה'תש"ס; יוני 1916 – 3 באוגוסט 2000) היה פוסק תימני, רבה של העדה התימנית בתל אביב בין 1952 לפטירתו וזוכה פרס הרב טולידאנו לספרות תורנית לשנת ה'תשנ"א. נולד בצנעא בירת תימן ליעקב צוברי. את ראשית לימודיו התורניים עשה אצל תלמידי חכמים מהעיר צנעא, בישיבת בית אלאוסטא שהקים ר' שלום בן אהרן הכהן, בראשות הרב סעיד עוזרי, שהיה רבו המובהק. בגיל 27 בשנת תש"ד (1943) עלה הרב יוסף עם משפחתו לישראל והתיישב בשכונת כרם התימנים שבתל אביב, שם כיהן כרב בית הכנסת "אגודת אחים" ועסק בהוראה ובמתן שיעורים בהלכה ובמדרש. כעבור שלוש שנים נתבקש לעבור לשכונת התקווה כדי לעמוד בראש בית הכנסת "אגודת אחים". בשכונת התקווה לימד בבית ספר תנ"ך, משנה ותלמוד. לאחר שהרב שלום יצחק הלוי, שהיה הרב הראשי של יהודי תימן בתל אביב, עזב את העיר, השתדל הרב אברהם חייבי (מהדמויות הבולטות בקרב העדה התימנית בתל אביב) למען הרב צובירי כדי שהוא ימונה כרב העדה התימנית בעיר. לשם כך, הוא לימדו בביתו את כל מלאכת השחיטה והניקור ודיני הטריפה הלכה למעשה היות שהם היו נצרכים לכל מורה הוראה. בשנת תשי"ב (1952), בגיל 36, נבחר לרב הראשי ליהודי תימן בתל אביב והסביבה. בין תלמידיו הרב שלום נגר, הרב יוסף עראקי הכהן אשר משמש כיום כרב בית הכנסת "אגודת אחים" והרב יוסף עראקי הכהן (שמותיהם זהים) אשר מוציא לאור את ספריו. נכדו הרב אביב צוברי מכהן כאחד מראשי ישיבת עטרת ירושלים. הרב צוברי עמל רבות על ספרי הלכה ודקדוק ורבים מכתבי ידו טרם ראו אור. מסורת מדויקת – על דקדוק הקריאה בתנ"ך סידור כנסת הגדולה – על ספר זה זכה בפרס לספרות תורנית מגיד מראשית – על אגדה של פסח ועשיית הסדר ויצבור יוסף בר – על ארבעת חלקי שולחן ערוך אמונת ה' – יש המייחסים אותו לרב צוברי, על פי יחוס זה חיבר אותו בהיותו צעיר בן 18, ספר המגן על "הזוהר" והקבלה כנגד הרב יחיא קאפח אשר יצא כנגד הקבלה בספרו מלחמות ה' פירוש על התלמוד – טרם ראה אור ספר פסקי הלכות : אסופת פסקים, מנהגים והלכיות על סדר ארבעת חלקי השולחן ערוך / מרבינו יוסף צובירי ; נלקט ונערלך על ידי אליה באאמו"ר הג"ר שאול קרואני. ירושלים : המכון להוצאת ספרים וכת"י שע"י מוסדות שובי נפשי תכב"ץ, ה'תשפ"ב. מארי יוסף צוברי זצ"ל, באתר נוסח תימן הרב יוסף צוברי זצ"ל במסיבה אצל הרב הגאון שלום נגר שליט"א, סרטון באתר יוטיוב יוסף צוברי, באתר "החכם היומי" יוסף בן יעקב צוברי (1916-2000), דף שער בספרייה הלאומית יש הטוענים שאת הספר חיבר הרב יוסף צוברי בעזרת רבותיו ובראשם הרב סעיד עוזרי ורמז שמו בעמוד תסד ״י׳תבונן ו׳ישכיל ס׳ובר פ׳נת… צ׳דיק ב׳תמר י׳פרח ר׳וח י׳שרים״, וכן נראה מהקדשתו לאחד העותקים לחכם תימני. אולם הפרופסור יוסף טובי הוכיח על פי מכתב מאותה התקופה כי מחבר הספר היה הרב יחיא ערוסי הלוי מרבותיו של הרב צובירי.
מהרש"א (פירושונים)

האם התכוונתם ל... שמואל אליעזר הלוי איידלס – רב ומפרש התלמוד. 1555–1631 חידושי הלכות ואגדות מהרש"א – פירוש המהרש"א לתלמוד שלמה איגר – רבן של קאליש ופוזנן, בנו של רבי עקיבא איגר, 1787–1852 ידוע בהגהותיו על התלמוד בשם גיליון מהרש"א שלמה אליעזר אלפנדרי – פוסק ומקובל נפטר ב-1930. ידוע בשם מהרש"א אלפנדרי שמעון אגסי – מרבני בגדאד 1852–1914. מכונה גם הוא מהרש"א
יום השירות לציבור של האומות המאוחדות

יום השירות לציבור של האומות המאוחדות (באנגלית: UN Public Service Day) הוא מועד בינלאומי המצוין מדי שנה ב-23 ביוני. היום נקבע לראשונה בהחלטת העצרת הכללית של האומות המאוחדות בשנת 2003, בהחלטה מספר A/RES/57/277. היום מציין גם את יום השנה לתאריך שבו אימץ ארגון העבודה הבינלאומי את האמנה ליחסי עבודה של האו"ם (השירות ציבורי), בשנת 1978 (אמנה מספר 151). אמנה זו היא מסגרת לקביעת תנאי העבודה של כל עובדי המדינה ברחבי העולם. החג חוגג את "הערך של השירות הציבורי לקהילה". המועצה הכלכלית-חברתית של האומות המאוחדות קבעה כי ביום זה יחולק מדי שנה פרס השירות הציבורי של האומות המאוחדות לאלו שפעלו ותרמו למען שיפור, הנראות והיוקרה של השירות הציבורי. מדיה וקבצים בנושא יום השירות לציבור של האומות המאוחדות בוויקישיתוף אתר האינטרנט הרשמי של יום השירות לציבור של האומות המאוחדות A/RES/57/277, undocs.org
זה כל הקסם

זה כל הקסם הוא פזמון שכתב והלחין נימרוד לב ושר בדואט עם אורלי פרל. השיר יצא לאור בדצמבר 1998 ונבחר כ"שיר השנה". השיר נכלל באלבום הבכורה של לב "אין חלום אחר" ויצא כסינגל הרביעי מתוכו. תחילה נכתב השיר בלשון זכר, אך בעצתו של חמי רודנר שהפיק את האלבום ועיבד עם לב את השיר, צורפה אורלי פרל לשיר. לב ופרל היו בני זוג, ובתקופת שהוקלט השיר כבר היו פרודים. לדברי לב הוא כתב והלחין את השיר במשך חמש דקות, בעת שישב על המדרגות בחצר ביתו. השיר זכה להצלחה רבה והזניק את הקריירה של לב. במצעד הפזמונים העברי השנתי של רשת ג' לשנת התשנ"ט (1999) נבחר השיר כשיר השנה. לב גם זכה בשנה זו בתואר "תגלית השנה". כמו כן זכה השיר בתואר שיר השנה במצעד הפזמונים העברי של גלי צה"ל לאותה השנה. זהו מקרה חריג של שנה בה שיר השנה זהה בשני המצעדים המרכזיים של המדינה. השיר קטף את פרסי שיר השנה, קליפ השנה, דואט השנה והביצוע הקולי של השנה בטקס "נוצת הזהב" של אקו"ם לשנת 1999. כמו כן זכה בפרס שיר השנה בטקס פרסי תמוז של תעשיית המוזיקה הישראלית. האלבום "אין חלום אחר" הגיע למכירות של אלבום פלטינה. בעונה הרביעית בסדרה אלישע, בפרק 73, השיר בוצע על ידי יובל סמו ומלי לוי. דניאל סולומון ודנה עדיני ביצעו גרסת כיסוי לשיר ב"מצעד הדואטים הגדולים של ישראל" של אקו 99FM בשיתוף עם וואלה!. השיר הגיע למקום החמישי במצעד זה. סרטון השיר "זה כל הקסם" באתר יוטיוב מילות השיר "זה כל הקסם" באתר שירונט יוסי חרסונסקי, עיון ביקורת, באתר יוסמיוסיק דודי פטימר, ‏נמרוד לב: "'זה כל הקסם' לא ייצג אותי, תסכל אותי שהפך ללהיט אייקוני", באתר מעריב אונליין, 6 בספטמבר 2018 שגיא בן נון, מלך לב אדום, באתר nrg‏, 1 בדצמבר 2012 דניאל סלומון ודנה עדיני – זה כל הקסם – מצעד הדואטים הגדולים של ישראל, נבדק ב-2021-08-04